สวัสดีคร่นุคลอดลูกมาเมื่อวันที่4พค.59 ฝังยาคุมวันที่6พค.59ตั่งแต่ฝังยาคุมไม่มีประจำเดือนเรยคร่ มาวันที่29เม.ย.61ก้มีประจำเดือนมานิดหน่อยคร่ เป็นแบบนี้มาสี่วันแร้วคร่ จ่มีผลอะรัยไหมคร่
สวัสดีค่ะ หากคลอดลูกวันที่ 4 พ.ค.59 และได้รับการฝังยาคุมกำเนิดในวันที่ 6 พ.ค.59 ยาฝังคุมกำเนิดก็จะสามารถออกฤทธิ์ในการป้องกันการตั้งครรภ์ได้ทันที โดยประสิทธิภาพในการป้องกันการตั้งครรภ์ของยาฝังคุมกำเนิดนั้นถือว่าดีมาก มีโอกาสการล้มเหลวทำให้เกิดการตั้งครรภ์ได้เพียง 0.05% หรือเท่ากับ 1 ใน 2000 คนส่วนผลข้างเคียงของยาฝังคุมกำเนิดนั้นประมาณ 1 ใน 5 ราย จะไม่มีประจำเดือนมาประมาณ 1 ใน 5 ราย จะมีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้วประมาณ 3 ใน 5 ราย จะมีประจำเดือนมาแบบกะปริดกะปรอย โดยจะมีปริมาณน้อยๆดังนั้นการที่ประจำเดือนไม่มาในช่วง 2 ปีแรก และต่อมามีเลือดออกมาเล็กน้อย ถือเป็นผลข้างเคียงของยาฝังคุมกำเนิดที่พบได้ แนะนำให้สังเกตเลือดที่ออกไปก่อน หากเลือดมีปริมาณไม่มาก ไม่ออกติดต่อกันนานหลายสัปดาห์ ไม่มีปวดท้องน้อย ก็ไม่มีอันตรายแต่อย่างใดค่ะ แต่หากเลือดที่ออกมีปริมาณมาก หรือออกทุกวันติดต่อกันนานหลายสัปดาห์ หรือมีปวดท้องน้อยมาก ควรไปพบสูติ-นรีแพทย์เพื่อหาสาเหตุและรักษาค่ะ